Dan l-aħħar qrajt ktieb li interessani ħafna, il-ktieb jismu Termini u kundizzjonijiet japplikaw, ktieb miktub minn Roberta Bajada. Fil-ktieb jiġru ħafna affarijiet fosthom affarijiet ta' mewt, ta' kurżità u daħk. Il-karattri huma kollha mdawrin ma' dawn l-avvenimenti. Miki Borg hu tifel żgħir li jiġi 'bullied' fl-iskola mit-tfal tal-ogħla sena għax joqogħdu jgħidulu ħafna affarijiet. Huwa l-iżgħar fost ħutu, tifel li jħobb jimmaġina kollox u moħħu fiċ-ċajt, imma għalkemm moħħu tajjeb ma jifhimx kollox. Karattru importanti ieħor huwa t-tabib Gonsalvo li fil-ktieb ġralu xi ħaġa li fiha ser jgħinu Miki. Gonsalvo huwa tabib importanti, hu wieħed li dar id-dinja u li jħobb il-mużika ta' Mozart, Gonsalvo huwa raġel sinjur li għandu villa ġo San Ġwann, raġel bla tfal u bla mara, kulma għandu huma l-qtates. L-aktar azzjoni li għoġbitni fil-ktieb hija meta Gonsalvo ltaqa' ma' Miki l-ewwel darba waqt li għaddej lura lejn id-dar wara l-iskola u derlu Gonsalvo u beda jkellmu biex jgħinu. F'dak il-ħin tkun għaddejja mara u din tarah jitkellem waħdu. Wara li jaslu d-dar Gonsalvo qallu li hu ħares u li jista' jgħaddi minn ġo kollox u Miki qabad u għadda idu minn ġo fih waqt li beda jidħak u jistagħġeb. Ħadt ħafna gost naqra dan il-ktieb għax interessani ħafna minħabba li huwa ktieb tad-daħk dwar tifel jgħin fatat!
Riċensjoni ta' ktieb – Emerson Cachia 8A